હૃતિક રોશનના આ નિવેદનનો ઇશારો છે તેમના બે અંગૂઠા તરફ. હૃતિકે પોતાના ફેસબુક પેજ પર યુનાઇટેડ કિંગ્ડમ ખાતે થયેલ સર્વે દરમિયાન એશિયાના સૌથી સેક્સી મૅન ચુંટાવા અંગેના સમાચાર પોતાના ફૅન્સ સાથે શૅર કરતાં લખ્યું - હું બહુ ભાગ્યશાળી છું. એટલા માટે નહીં કે હું એશિયાનો સૌથી સેક્સી મૅન તરીકે પસંદગી પામ્યો છું, પરંતુ એટલા માટે કે મને હમણા-હમણા જ અહેસાસ થયો કે મારી સાથે ભગવાને એક કુરૂપતાનો ભાગ પણ ચોડ્યો છે. આ ભાગ મને અને બીજાઓને અહેસાસ કરાવે છે કે આપણી ખામીઓ પણ ક્યારેક-ક્યારેક આપણને કેટલું સુંદર બનાવી દે છે.